
Metodiskās vadības institūcija (turpmāk – MVI) psihiatrijas jomā ierosina papildināt anotācijas (ex-ante) 1.3. risinājuma aprakstu:

 
Piedāvātā redakcija
Gadījumos, kad ārstniecības iestādēs tiek pieprasīts MVI atzinums par sniegto veselības aprūpes pakalpojumu (turpmāk – VAP) un/vai profesionālās darbības kvalitāti, attiecīgais MVI atzinums ir uzskatāms par galīgu lēmumu profesionālās kvalitātes izvērtējumā.

Šāda pieeja atbilst veselības aprūpes sistēmas efektivitātes un caurskatāmības principiem un ļaus nodrošināt vienotu, metodiski pamatotu un nozarē atzītu ekspertīzi profesionālās kvalitātes jautājumos, novērst vērtējumu risku dublēšanos un pretrunīgumu starp dažādām institūcijām, stiprināt MVI atbildību un lomu nozares profesionālās kvalitātes uzraudzībā un uzdotā darba un iesaistīto resursu apjoma efektīvu izmantošanu.

Atbildīgās valsts iestādes var iesniegt MVI pieprasījumu izvērtēt un sniegt atzinumu par sniegto veselības aprūpes pakalpojumu un veselības aprūpes profesionālo kvalitāti ārstniecības iestādēs gadījumā, ja nepieciešama nozares vadošo ekspertu iesaiste:
- domstarpību atrisināšanai par VAP kvalitāti starp ārstniecības iestādēm, pacientiem un/vai uzraugošajām institūcijām;
specifisku, klīniski komplicētu gadījumu izvērtēšanai;
- ja citu iestāžu pieņemtie lēmumi vai viedokļi balstīti uz nepilnīgu izpratni par konkrēto klīnisko gadījumu, vai nesniedz pietiekami dziļu profesionālās darbības izvērtējumu.

